102 
Ülési jegyzőkönyvek. 
közi bizottsága, melynek az a célja, hogy kölcsönös támogatás 
és informálás által az orvosok továbbképzését előmozdítsa. 
Ezen központi bizottságban Magyarország képviselve van. 
Azon alapelvek, melyeket húsz év előtt Korányi Frigyes 
báró és Dollinger Gyula megállapítottak, ma is helyesek s 
valóban mi sem bizonyltja jobban a szövegezők bölcs előre- 
látását, mint az, hogy az alapelveken nincs mit változtatnunk. 
Ma is hangsúlyoznunk kell, hogy az orvosok továbbképzését 
egy fajta tanfolyam nem teljesítheti, hanem a cél és a részt- 
vevők szerint különböző kurzusokra van szükség. 
Negyedszázad alatt természetesen gyökeres átalakuláson ment 
át az oktatás anyaga, alkalma s vele a módszere is. A mi 
annak idején csak óhaj volt, hogy az oktatás pár excellence 
gyakorlati legyen, az ma valóság lehet, amidőn a budapesti 
egyetemi klinikákon nem kevesebb, mint 1500 ágy, s a leg- 
modernebbül felszerelt laboratóriumok állanak rendelkezésre, 
s amidőn a Poliklinikán s a székesfőváros kórházaiban, de 
még a magánkórházakban is, kiváló szakemberek vezetése alatt 
minden egyes szakmára rendszeresített osztályok vannak. De 
mennél több a tanulásra való alkalom, mennél nagyobb a 
továbbképzés szüksége, annál inkább szükséges egy erős 
központi szervezet, melyben az orvosképzés minden 
tényezője képviselve legyen s melynek módjában áll, hogy a 
szükséges anyagi eszközöket megszerezze és azokat helyesen 
felhasználja. Ezen erős központi szervezet megalkotása céljából 
Apponyi Albert gróf, mint kultuszminiszter 1908. december 
havában értekezletet hívott egybe, mely Grósz Emil egyetemi 
tanár előadói tervezete alapján megállapította az „Orvosi 
továbbképzés központi bizottságának statútu- 
mait." A statútumok értelmében ezen bizottság tagjai: a m. 
kir. vallás- és közoktatásügyi, a m. kir. belügyi, a m. kir. hon- 
védelemügyi és a cs. és kir. közös hadügyminiszter egy-egy 
képviselője (kiküldöttje), az országos közegészségi tanács, az 
igazságügyi orvosi tanács és Budapest székesfőváros közönsé- 
gének egy-egy képviselője, a tudományegyetemek orvoskari 
tanártestületeinek három-három képviselője, Budapest székes- 
főváros kórházainak egy-egy képviselője, a pozsonyi m. kir. 
állami kórház egy képviselője, a „kórházigazgatók egyesületé- 
